“สหกรุ๊ปแฟร์” ยกทัพของกินของใช้คืนความสุขด้วยโปรผ่อน 0% ส่งฟรี
เครือสหพัฒน์ คืนความสุขคนไทยด้วยการระดมของกินของใช้จำหน่ายราคาพิเศษในงาน สหกรุ๊ปแฟร์ ครั้งที่ 19 ทั้งเสื้อผ้า อาหาร รองเท้า เครื่องสำอาง เครื่องหนัง ของใช้ภายในบ้าน เครื่องใช้ไฟฟ้า เครื่องกีฬา รวมกว่า 1,000 คูหา 
15 มิ.ย. 2558


เครือสหพัฒน์ คืนความสุขคนไทยด้วยการระดมของกินของใช้จำหน่ายราคาพิเศษในงาน สหกรุ๊ปแฟร์ ครั้งที่ 19 ทั้งเสื้อผ้า อาหาร รองเท้า เครื่องสำอาง เครื่องหนัง ของใช้ภายในบ้าน เครื่องใช้ไฟฟ้า เครื่องกีฬา รวมกว่า 1,000 คูหา พร้อมบริการส่งของถึงบ้านฟรีโดยไม่มีเงื่อนไข และปีนี้ยังมอบข้อเสนอที่พิเศษกว่าทุกปีกับ โปรโมชั่นผ่อน 0% 3 เดือน สำหรับผู้ที่ใช้บัตรเครดิตกสิกรซื้อสินค้าไอ.ซี.ซี. 7,000 บาทขึ้นไป
ส่วนผู้ใช้บัตรกสิกร – His &amp; Her ใช้สิทธิดังกล่าวได้เพียงมียอดการซื้อ 5,000 บาทขึ้นไป นอกจากนี้ยังมีสินค้าใหม่และนวัตกรรมที่จะนำมาเปิดตัวเป็นครั้งแรก รวมทั้งกิจกรรมที่เปิดให้ชมฟรี อาทิ แฟชั่นโชว์ การสัมมนา การประกวดออกแบบเครื่องแต่งกาย การประกวดสูตรแซนด์วิชจากฟาร์มเฮ้าส์ การรับสมัครงานกว่า 2,500 อัตรา และมินิคอนเสิร์ตจาก เจ เจตริน และคริสติน่า อากีลาร์
โดยงานจะจัดขึ้นใน วันที่ 25-28 มิถุนายนนี้ ที่ศูนย์การประชุมแห่งชาติสิริกิติ์ พิเศษสำหรับสมาชิกบัตร His &amp; Her ซื้อสินค้าได้ก่อนใครในวันที่ 24 มิถุนายนนี้ เวลา 10.00 น. เป็นต้นไป